Siva pegavost lista pšenice (*Septoria tritici*)

Prouzrokovač sive pegavosti lista pšenice fitopatogena gljiva *Septoria tritici* rasprostranjena je u svim rejonima gajenja pšenice u svetu. Simptomi oboljenja se pojavljuj na svim organima obolelih biljaka: listovia, lisnom rukavcu, stabljici, plevama i na osju, ali su najčešći na listovima. Simptomi oboljenja se prvo pojavljuju pri vrhu lista i na najstarijem lišću. Najpre se uočavaju svetlozelene, žućkaste, kasnije smeđe, nepravilno okrugle i ovalne lezije. Pege kasnije dobijaju sivu do sivomrku boje, često se spajaju zahvatajući veću površine lišća. Usled sušenja zaraženih listova dolazi do smanjenja asimilativne površine. Gubici su najveći ukoliko se bolest proširi pre klasanja biljke. Nа površini pega formiraju se piknidi u obliku sitnih crnih okruglаstih struktura. Osim anamorfa, ovaj patogen formira i pseudotecije koje se na obolelom lišću može uočiti od septembra meseca. Patogen prezimljava u formi micelije ili piknida u obolelim biljnim delovima.

Za efikasno suzbijanje prouzrokovača sive pegavosti lista pšenice značajne su kako preventivne, tako i direktne mere suzbijanja, koje zajedno čine celinu integralnog pristupa u zaštiti maline. Najznačajnija mera ovog patogena jeste primena plodoreda, zatim uništavanje biljanih ostataka jer mogu biti izvor inokuluma. Takođe, neophodna je odgovarajuća primena mineralnih đubriva i ređi sklop biljaka. Na veći intenzitet oboljenja utiču ranija setva i povećane količine đubriva. Primena hemijskih mera je takođe neizostavna mera. Mogu se koristiti neki od preparata: Falcon EC 40 (a.m.tebukonazol+triadimenol+spiroksamin), Acanto plus (a.m. pikoksistrobin + ciprokonazol) Orius (a.m.tebukonazol), Amistar extra (a.m. azoksistrobin+ciprokonazol), Duett ultra (a.m.epoksikonazol+tiofanatmetil), Prosaro 250EC (a.m.tebukonazol+propikonazol), Sphere (a.m.trifloksistrobin+ciprokonazol) 0,5 l/ha,  Zamir 400EW(a.m.prohloraz+tebukonazol).